hotchpotch/miracl-hf-unified huggingface dataset:
স্কটল্যান্ড জাতীয় ক্রিকেট দল
স্কটল্যান্ড জাতীয় ক্রিকেট দল () স্কটল্যান্ডের দল হিসেবে আন্তর্জাতিক ক্রিকেট খেলায় প্রতিনিধিত্ব করছে। ১৯৯৪ সালে আন্তর্জাতিক ক্রিকেট কাউন্সিলের সদস্যপদ লাভ করে। এরপূর্বে দুই বছর পূর্বে দলটি ইংল্যান্ড ক্রিকেট দলের সাথে সম্পর্কচ্ছেদ ঘটিয়ে স্বতন্ত্র দল গঠন করে। ২০১০ সাল থেকে ২০১৩ সাল পর্যন্ত গর্ডন ড্রুমন্ড দলের অধিনায়কত্ব করেন। বর্তমানে দলের অধিনায়কের দায়িত্ব পালন করছেন কাইল কোয়েতজার। এপ্রিল ২০১৪ সালে নিউজিল্যান্ডের গ্র্যান্ট ব্র্যাডবার্ন কোচের দায়িত্বে রয়েছেন। তিনি অস্ট্রেলীয় পিটার স্টেইনডলের স্থলাভিষিক্ত হয়েছেন।
১৯৯৯ সালে দলটি বিশ্বকাপ ক্রিকেটে খেলার যোগ্যতা অর্জন করলেও পাঁচটি খেলাতেই হেরে যায়। পরবর্তীতে ২০০৩ সালের ক্রিকেট বিশ্বকাপে দলটি যোগ্যতা অর্জন করতে পারেনি। দলটি ২০০৪ সালে প্রথমবারের মতো আইসিসি আন্তঃমহাদেশীয় কাপে খেলতে নামে। শারজায় অনুষ্ঠিত এ প্রতিযোগিতায় আয়ারল্যান্ড এবং নেদারল্যান্ডকে হারিয়ে সেমি-ফাইনালে পৌঁছে। এরপর কেনিয়াকে হারিয়ে ফাইনালে যায় ও কানাডাকে হারিয়ে কাপ জয় করে। ২০০৫ সালে পুণরায় এ প্রতিযোগিতায় অংশগ্রহণ করলেও প্রথম পর্ব পেরুতে পারেনি। ৭ জুলাই, ২০০৫ তারিখে অনুষ্ঠিত ২০০৫ সালের আইসিসি ট্রফি প্রতিযোগিতায় সেমি-ফাইনালে উত্তোরণের মাধ্যমে দলটি একদিনের আন্তর্জাতিকে অংশগ্রহণের মর্যাদা পায় ১ জানুয়ারি, ২০০৬ থেকে পরবর্তী ২০০৯ সালের আইসিসি বিশ্বকাপ বাছাইপর্ব পর্যন্ত।
বিশ্বকাপের বাইরে দলটি প্রথম একদিনের আন্তর্জাতিক ক্রিকেট অংশ নেয় জুন, ২০০৬ সালে পাকিস্তানের বিরুদ্ধে। এরপর আগস্টে ইউরোপীয় চ্যাম্পিয়নশীপে আয়ারল্যান্ড এবং নেদারল্যান্ডের বিপক্ষে পূর্ণাঙ্গভাবে একদিনের আন্তর্জাতিকে খেলে।
উপুল থারাঙ্গা
ওয়ারুশাভিথানা উপুল থারাঙ্গা (); জন্ম: ২ ফেব্রুয়ারি, ১৯৮৫) বালাপিতিয়ায় জন্মগ্রহণকারী শ্রীলঙ্কার প্রথিতযশা আন্তর্জাতিক ক্রিকেটার। সচরাচর তিনি উপুল থারাঙ্গা নামেই সমধিক পরিচিত। শ্রীলঙ্কা দলে একাধারে বামহাতি উদ্বোধনী ব্যাটসম্যান এবং উইকেট-রক্ষকের ভূমিকায় অবতীর্ণ হয়ে থাকেন।
আম্বালাঙ্গোদা এলাকার ধর্মসোকা কলেজে অধ্যয়ন করেন উপুল থারাঙ্গা। বিদ্যালয়ে অধ্যয়নকালীন কিশোর অবস্থাতেই ক্রিকেটের সাথে জড়িয়ে পড়েন। ১৫ বছর বয়সে নন্দেস্ক্রিপ্টস দলে খেলেন। এরপর শ্রীলঙ্কার অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ দলে খেলেন। ২০০৪ সালের অনূর্ধ্ব-১৯ ক্রিকেট বিশ্বকাপে সফলভাবে অংশগ্রহণ করেন। এরপর শ্রীলঙ্কান ক্রিকেটিং বোর্ডের তরফে এসেক্সের লটন ক্রিকেট ক্লাবের পক্ষ হয়ে লীগ ক্রিকেট খেলেন।
২০০৫ সালটি মিশ্রভাবে কাটে থারাঙ্গা’র। এ বছরই যেমন শ্রীলঙ্কার জাতীয় দলে ডাক পান, তেমনি এশীয় সুনামিতে তার পরিবার গৃহহীন হয়ে পড়ে। এরফলে তিনি কুমার সাঙ্গাকারা’র খেলার সরঞ্জামাদি ব্যবহার করতে বাধ্য হয়েছেন। এ দল থেকে উত্তরণ ঘটিয়ে পূর্ণাঙ্গ দলের সদস্য নির্বাচিত হন তিনি।
২০০৬ সালের ইংল্যান্ড সফরে একদিনের ক্রিকেটে বেশ উন্নয়ন ঘটে থারাঙ্গা’র। সিরিজে তিন শতাধিক রান করলেও স্বাগতিক ইংল্যান্ডের কাছে ৫-০ ব্যবধানে হোয়াইটওয়াশ হয় শ্রীলঙ্কা দল। তবে চূড়ান্ত খেলায় সনাথ জয়াসুরিয়া’র সাথে প্রথম উইকেট জুটিতে নতুন রেকর্ড গড়েন। ঐ খেলায় তিনি ১০২ বলে ১০৯ রান করেন।
২০০৭ সালের বিশ্বকাপ ক্রিকেটে তার ক্রীড়াশৈলী দূর্বলতর হতে থাকে। প্রতিযোগিতায় তিনি কেবলমাত্র নিউজিল্যান্ডের বিরুদ্ধে অর্ধ-শতক করেন। এরপর ২০০৭ সালে নিজ দেশে অনুষ্ঠিত ইংল্যান্ডের বিপক্ষে এ ধারা অব্যাহত থাকে। প্রায়শঃই ১০ম ওভারের পূর্বে আউট হয়ে যাওয়ায় মাঝারিসারির পতন হতে থাকে। এরফলে দলে থাকাবস্থায় একদিনের ক্রিকেটে মালিন্দা ওয়ার্নাপুরা এবং টেস্ট ক্রিকেটে মাইকেল ভ্যানডর্টের কাছে নিজ স্থানচ্যুত হন।
তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত খেলায় জিম্বাবুয়ের বিরুদ্ধে বিশ্বকাপ ক্রিকেটের এ সর্বোচ্চ রানের জুটি গড়েন।
বিশ্ব ক্রিকেটের ইতিহাসে ২য় ব্যাটসম্যান হিসেবে একদিনের আন্তর্জাতিক ক্রিকেটে সাতবার দুই শতাধিক রানের জুটি গড়েছেন থারাঙ্গা। তার পূর্বে এ কৃতিত্ব গড়েছেন অস্ট্রেলিয়ার প্রথিতযশা ব্যাটসম্যান ও অধিনায়ক রিকি পন্টিং।
২ জুলাই, ২০১৩ তারিখে শ্রীলঙ্কার একদিনের ক্রিকেট ইতিহাসে দ্বিতীয় সর্বোচ্চ অপরাজিত ১৭৪* রান করেন ওয়েস্ট ইন্ডিজে অনুষ্ঠিত ত্রি-দেশীয় সিরিজে ভারতের বিরুদ্ধে। একই দলের বিরুদ্ধে শ্রীলঙ্কার পক্ষে সর্বোচ্চ রানের কৃতিত্ব রয়েছে সনাথ জয়াসুরিয়া’র ১৮৯ রান। এ রান করার পথে শ্রীলঙ্কার ৯ম ব্যাটসম্যান হিসেবে পাঁচ সহস্রাধিক রানের মাইলফলক স্পর্শ করেন।
থানকুনি
থানকুনি (বৈজ্ঞানিক নাম: "Centella asiatica";;
মোবাশ্বের হোসেন
মোবাশ্বের হোসেন () একজন বাংলাদেশী স্থপতি, নগর পরিকল্পনাবিদ এবং শিক্ষাবিদ।
মোবাশ্বের হোসেন বাংলাদেশ প্রকৌশল বিশ্ববিদ্যালয় থেকে স্থাপত্যের স্নাতক সম্পন্ন করেন। তিনি এসোকনসাল্ট লিমিটেড-এর প্রধান স্থপতি। বর্তমানে তিনি কমনওয়েলথ এসোসিয়েশন অফ আর্কিটেক্টস এবং বাংলাদেশ স্থপতি ইনস্টিটিউট-এর প্রেসিডেন্ট। তিনি আর্কিটেক্টস রিজিওনাল কাউন্সিল, এশিয়া 
(আর্কেশিয়া)-এর প্রেসিডেন্টও ছিলেন।
ধলাকোমর মুনিয়া
ধলাকোমর মুনিয়া (বৈজ্ঞানিক নাম: "Lonchura striata") Estrildidae (ইস্ট্রিল্ডিডি) গোত্র বা পরিবারের অন্তর্গত "Lonchura" (লঙ্কুরা) গণের অন্তর্গত এক প্রজাতির ছোট তৃণচর পাখি। ধলাকোমর মুনিয়ার বৈজ্ঞানিক নামের অর্থ "ডোরাদার সুঁইলেজ" (গ্রিক; "lonkhe" = সূঁচালো, "ura" = লেজ; লাতিন: "striatus" = ডোরাযুক্ত)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৪ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা স্থির রয়েছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
এখন পর্যন্ত ধলাকোমর মুনিয়ার সাতটি উপপ্রজাতি সনাক্ত করা গেছে। উপপ্রজাতিগুলো হল:ধলাকোমর মুনিয়া সাদা কোমর ও কালো লেজবিশিষ্ট ছোট আকারের পাখি। এর দৈর্ঘ্য কমবেশি ১০ সেমি, ডানা ৫.২ সেমি, ঠোঁট ১.২ সেমি, পা ১.৫ সেমি, লেজ ২.৭ সেমি ও ওজন ১২ গ্রাম। গায়ের রঙে গাঢ় কালচে বাদামি ও সাদার প্রাধান্য। হঠাৎ দেখলে সাদা-কালোই মনে হবে। প্রাপ্তবয়স্ক পাখির পুরো পিঠ কালচে বাদামি, কোমর সাদা। দেহের পেছনে সূক্ষ্ম ফিকে শরযুক্ত লম্বা দাগ রয়েছে। লেজ-উপরি ঢাকনি ও ডানা-ঢাকনি কালো। লেজ সূচালো ও কালো। বুকে সূক্ষ্ম ফিকে আঁশের দাগ রয়েছে। পেট হালকা পিত-সাদা। পেটে কিছু লম্বালম্বি কালচে দাগ রয়েছে। বুক কালচে-বাদামি ও অবসারণী কালচে। এর ঠোঁট দুই রঙের। উপরের ঠোঁট কালো এবং নিচের ঠোঁট স্পষ্ট নীলচে ধূসর। চোখ লালচে বাদামি। পা ও পায়ের পাতা কালচে ধূসর। স্ত্রী ও পুরুষ পাখির চেহারা একই রকম। অপ্রাপ্তবয়স্ক পাখির কোমর হালকা রঙের এবং দেহতলে নানান বাদামি ছোপ থাকে।
ধলাকোমর মুনিয়া মাঝারি ঝোপ, বনের ভেতরের পরিষ্কার জায়গা, তৃণভূমি ও ক্ষুদ্র ঝোপে বিচরণ করে। সচরাচর ১০-১৫টি পাখির ঝাঁকে থাকে। মাটিতে লাফিয়ে লাফিয়ে বা ঘাসের মধ্যে এরা খাবার খুঁজে বেড়ায়। খাদ্যতালিকায় রয়েছে ঘাসবীজ ও বাঁশবীজ, তবে ছানারা পোকা খায়। এরা সচরাচর করুণ কণ্ঠে ডাকে "ট্রি-ট্রি-ট্রি...প্রিট..." অথবা "ব্রিট..."। মে-আগস্ট প্রজননকাল। ছোট ছোট গাছের উঁচু শাখায় বড় আকারের ঘাস বা বাঁশপাতা দিয়ে ছোট্ট গোল বাসা বানায়। বাসায় ঢোকার পথ সরু নলের মতো। ঘাসফুল দিয়ে পথের ভেতরটা মুড়ে নেয়। বাসার ভেতরেও থাকে ঘাসফুলের গদি। স্ত্রী মুনিয়া তিন থেকে আটটি ধবধবে সাদা ডিম পাড়ে। ডিমের মাপ ১.৫ × ১.০ সেমি। ডিম ফোটে ১৩-১৪ দিনে। বাবা-মা বাচ্চাদের পোকামাকড় খাইয়ে বড় করে তোলে।
মেধা কচ্ছপিয়া জাতীয় উদ্যান
মেধা কচ্ছপিয়া জাতীয় উদ্যান বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর।
স্থপতি
স্থপতি হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। "স্থাপত্য অনুশীলন" বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে "স্থপতি" শব্দটি ইংরেজি "আর্কিটেক্ট" (Architect) শব্দটি থেকে এসেছে। এ শব্দটি আবার ল্যাটিন "আর্কিটেক্টাস" থেকে এসেছে, যার উৎপত্তি গ্রীক "আর্খিটেক্টন" ("আর্খি-", প্রধান + "টেক্টন", নির্মাতা; অর্থাৎ, প্রধান নির্মাতা) থেকে।
পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিলা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। স্থপতি ও স্থাপত্য শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে "স্থপতি" ও "ল্যান্ডস্কেপ স্থপতি" শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত।
প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।
অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধুমাত্র আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে।
ফকার এফ২৭ ফ্রেন্ডশিপ
ফকার এফ ২৭ ফ্রেন্ডশিপ হল ডাচ কোম্পানি ফকারের তৈরী দুইটি টার্বোপ্রপ ইঞ্জিনবিশিষ্ট স্বল্প পাল্লার ছোট আকারের বিমান। এই বিমানটি সাধারনত ৪৮ থেকে ৫৬ জন যাত্রী বহন করতে সক্ষম। ১৯৫৫ সাল থেকে আজ পর্যন্ত এই বিমানটি বিশ্বের বিভিন্ন এয়ারলাইন্স কোম্পানিতে ব্যবহৃত হয়ে আসছে। ফকার কোম্পানি প্রায় ৫৮৬ টি এফ ২৭ তৈরী করার পর ১৯৮৭ সালে এর উৎপাদন বন্ধ করে দেয়।
এই বিমানটি পঞ্চাশের দশকের ব্যবসা সফল বিমান ম্যাকডোনাল ডগলাস ডিসি-৩ কে প্রতিস্থাপন এবং একই প্রকারের অন্যান্য কিছু বিমানের সাথে প্রতিযোগিতার জন্য নকশা করা হয়েছিল। প্রথমদিকে বিমানটি রোলস রয়েস ইঞ্জিন দিয়ে ২৮ জন যাত্রী জন্য নকশা করা হয়েছিলো কিন্তু পরবর্তীতে বিভিন্ন সময়ে নকশায় পরিবর্তন করে এর ধারনক্ষমতা ক্ষেত্রবিশেষে ৫৬ পর্যন্ত উন্নিত করা হয়।
৫ আগস্ট, ১৯৮৪ সালে বিমান বাংলাদেশ এয়ারলাইন্সে সংযুক্ত এ বিমানটি চট্টগ্রাম থেকে ঢাকার শাহজালাল আন্তর্জাতিক বিমানবন্দরে আসার পথে দূর্ঘটনায় বিধ্বস্ত হয়। ৪৫ জন আরোহী ও ৪ জন ক্রু’র সকলেই নিহত হন। বিমানটি পরিচালনা করছিলেন দেশের প্রথম নারী পাইলট কানিজ ফাতেমা রোকসানা।
জনসন চার্লস
জনসন চার্লস (; জন্ম: ১৪ জানুয়ারি, ১৯৮৯) সেন্ট লুসিয়া’য় জন্মগ্রহণকারী ওয়েস্ট ইন্ডিজের ক্রিকেটার। দলে তিনি উইকেট-রক্ষক ও ব্যাটসম্যানের ভূমিকায় অবতীর্ণ হয়ে থাকেন। সেন্ট লুসিয়া’র দ্বিতীয় ক্রিকেটার হিসেবে ওয়েস্ট ইন্ডিজ দলে খেলছেন। প্রথম খেলোয়াড় ছিলেন ড্যারেন স্যামি, যিনি চার্লসের আন্তর্জাতিক ক্রিকেটে অভিষেকের সময় ওয়েস্ট ইন্ডিজ দলের অধিনায়কত্ব করেছেন।
তার প্রথম টি২০আই হচ্ছে ইংল্যান্ডের বিরুদ্ধে সেপ্টেম্বর, ২০১১ সালে। মার্চ, ২০১২ সালে অস্ট্রেলিয়ার বিরুদ্ধে অনুষ্ঠিত একদিনের আন্তর্জাতিক ক্রিকেটে অভিষিক্ত হন চার্লস সেপ্টেম্বর-অক্টোবর, ২০১২ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজের ১৫-সদস্যের দলে অন্যতম সদস্য ছিলেন চার্লস। প্রথম খেলায় প্রথম উইকেট পতনের পর খেলতে নামেন এবং দ্বিতীয় খেলায় বৃষ্টিজনিত কারণে খেলতে পারেননি। তৃতীয় খেলায় মারকুটে ব্যাটসম্যান ক্রিস গেইলের সাথে উদ্বোধন করতে নেমে শতরানের জুটি গড়েন। তার নিজস্ব সর্বোচ্চ ৮৪ রানের বদৌলতে ইংল্যান্ডের বিপক্ষে জয়ী হয় ওয়েস্ট ইন্ডিজ। কিন্তু পরের মাসে বাংলাদেশের বিপক্ষে অনুষ্ঠিত পাঁচটি একদিনের খেলায় দল থেকে তাকে বাদ দেয়া হয়।
মেরিন কর্পস মার্শাল আর্টস প্রোগ্রাম
মেরিন কর্পস মার্শাল আর্ট প্রোগ্রাম (এমসিএমএপি ) মনোবল এবং টিম-ভবন ফাংশনের জন্য হাতাহাতি এবং বন্ধ ত্রৈমাসিক যুদ্ধ কৌশল যেটি মার্কিন যুক্তরাষ্ট্রের মেরিন কর্পস দ্বারা বিকশিত একটি যুদ্ধ সিস্টেম। ২০০১ সালে শুরু হওয়া প্রোগ্রামটি, নিরস্ত্র যুদ্ধ কৌশল (সামুদ্রিক ইউনিট সংযুক্ত মার্কিন নৌবাহিনী কর্মিবৃন্দ), অস্ত্রশস্ত্র, সুযোগ অস্ত্র, রাইফেল এবং বেয়নেটের ব্যবহার শিখায়। তাছাড়া নেতৃত্ব, দলবদ্ধভাবে সম্পাদিত কর্মসহ, মানসিক এবং চরিত্র উন্নয়নের ওপরও জোর দেয়।
এমসিএমএপি ২০০২ সালে মেরিন কর্পস আদেশ ১৫০০,৫৪ অনুসারে "মেরিনদের জন্য মার্শাল আর্ট দক্ষতার উন্নয়নে বিপ্লবী পদক্ষেপ ও ভূমিকা যা পূর্ববর্তী অন্যান্য সমস্ত বন্ধ যুদ্ধ সম্পর্কিত সিস্টেম প্রতিস্থাপন করবে।"
এমসিএমএপি মানসিক, চরিত্র এবং শারীরিক নিয়মানুবর্তিতার সংমিশ্রণ যা পূর্ণ সহিংসতায় আক্রমণ করবে।
এমসিএমএপি বক্সিং, জুজুৎসু, জুডো, স্যামবো, ক্রেভ মাগা, কারাতে, আকিদো, এস্ক্রিমা, হাপকিদো, তায়কোয়ান্দো, কুংফু, এবং কিকবক্সিং সহ বিভিন্ন নিয়মানুবর্তিতা থেকে প্রভাবিত।
আয়রন ডৌম
আয়রন ডৌম (; , ', আক্ষরিক অর্থ "লৌহ কিপ্পাহ") অতি পরিচিত লোহার পুলিশ হল রাফায়েল অ্যাডভান্সড ডিফেন্স সিস্টেমের বিকশিত একটি সমস্ত-আবহাওয়ায় চলমান বিমান বিধ্স্তি পদ্ধতি। এটি অন্তঃপ্রক্ষেপণ এবং স্বল্প-সীমা রকেটসমূহ ধংস এবং ৪ থেকে ৭০ কিলোমিটার দূরে থেকে আসা আর্টিলারি শেল হামলা প্রতিহত করতে নকশা করা হয়েছে। ইসরায়েল আসা করছে যে তারা ভবিষ্যতে ইণ্টারেসেপ্টিং রেঞ্জ ৭৫ কিলোমিটার (৪৫ মাইল) থেকে ২৫০ কিলোমিটার পর্যন্ত বাড়ানোর পরিকল্পনা আছে এবং একে আরো ভারসেটাইল করার চিন্তা রয়েছে যাতে করে এটি দু'দিক থেকে আসা হামলাকে প্রতিহত করতে পারে।
এই পদ্ধতি স্বল্প-সীমা রকেটসমূহের মোকাবেলা করার জন্য নকশা করা হয়েছে এবং ১৫৫ মিমি বিশিষ্ট্য আর্টিলারি শেল যার পরিসীমা ৭০ কিলোমিটারের উপরে। আয়রন ডৌম দিন এবং রাতের যে কোন প্রতিকূল আবহাওয়াতে কাজ করার উপোযোগী। এটি একই সাথে কয়েকটি রকেট হামলা প্রতিহত করতে পারে।
তিনটি কেন্দ্রীয় উপাদান রয়েছে:
দক্ষিণ ইসরাইলে ২০১১ সালে যুদ্ধক্ষেত্রে এটি প্রথম ব্যবহার করা হয়। গাজা সীমান্ত বরাবর উল্লেখযোগ্য উদ্দীপন সময়ের একে অন্য স্থানে, যেমন, সদেরোত শহরে, স্থাপন করার জন্য নকশা করা হয়েছিল।
এর ওজন ৯০ কেজি (২০০ পাউন্ড), দৈর্ঘ্য ৩ মিটার (৯.৮ ফুট), ডায়ামিটার ১৬০ মিমি, ডেটোনেশন মেকানিজম Proximity Fuze, নিক্ষেপণ প্ল্যাটফর্ম : তিনটা মিসাইল বহনকারী প্ল্যাটফর্ম যার প্রত্যেকটা ২০টা করে আটককারী বহন করতে পারবে। ইউনিট কস্টঃ প্রতিটি মিসাইল এর মূল্য $৩৫০০০- $৫০০০০ এবং প্রত্যেকটা ব্যাটারির মূল্য ৫০ মিলিয়ন ডলার।
শার্লত এডওয়ার্ডস
শার্লত মেরি এডওয়ার্ডস, সিবিই (; জন্ম: ১৭ ডিসেম্বর, ১৯৭৯) ক্যামব্রিজশায়ারের হান্টিংডনে জন্মগ্রহণকারী সাবেক ইংরেজ মহিলা ক্রিকেটার। তিনি ইংল্যান্ড মহিলা ক্রিকেট দলের অধিনায়কের দায়িত্ব পালন করেছেন। মে, ২০১৬ সালে আন্তর্জাতিক ক্রিকেট থেকে নিজের অবসরের কথা ঘোষণা করেন তিনি।
বিশ্বের একমাত্র মহিলা ক্রিকেটার হিসেবে টুয়েন্টি২০ আন্তর্জাতিকে দুই সহস্রাধিক রান সংগ্রাহক তিনি।
১৯৯৫ সালে ইংল্যান্ড দলে অভিষিক্ত হন। ঐ সময়ে তিনি ইংল্যান্ডের সর্বকনিষ্ঠ নারী ক্রিকেটার ছিলেন যা পরবর্তীকালে হলি কলভিন ভেঙ্গে ফেলেন। ১৯৯৭ সালে সফরকারী দক্ষিণ আফ্রিকা দলের বিরুদ্ধে ১২ সেঞ্চুরি করেন। নিজস্ব অষ্টাদশ জন্মদিনের পূর্ব-দিন ক্রিকেট বিশ্বকাপ প্রতিযোগিতায় আয়ারল্যান্ড দলের বিরুদ্ধে তৎকালীন অপরাজিত ১৭৩* রানের বিশ্বরেকর্ড গড়েন।
২০০০ থেকে ২০১০ সালের মধ্যে ক্লেয়ার টেলরকে সাথে নিয়ে ইংল্যান্ডের ব্যাটিংয়ে নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন।
২০০৫ সালের পূর্ব পর্যন্ত তিনি দলের সহকারী অধিনায়ক ছিলেন। এরপর তৎকালীন ইংরেজ অধিনায়ক ক্লেয়ার কনর আহত হলে দলের চলতি অধিনায়কের দায়িত্ব পালন করেন। মার্চ, ২০০৬ সালে কনর অবসর নিলে তিনি পূর্ণাঙ্গভাবে অধিনায়ক নিযুক্ত হন। এছাড়াও, শার্লত নিজ কাউন্টি দল কেন্টের অধিনায়ক হিসেবে আসীন রয়েছেন।
অস্ট্রেলিয়া সফরে তিনি শততম একদিনের আন্তর্জাতিকে অংশ নেন। বোর‌্যালে অনুষ্ঠিত একমাত্র টেস্টে দলকে নেতৃত্ব দিয়ে অ্যাশেজ পুণরায় দেশে ফিরিয়ে নিয়ে আসেন।
অস্ট্রেলিয়ায় অনুষ্ঠিত ২০০৯ সালের প্রমিলা বিশ্বকাপে দলকে নেতৃত্ব দিয়ে নিউজিল্যান্ডের বিপক্ষে একটি অর্ধ-শতকসহ নিজস্ব সেরা ৪/৩৭ করে দলকে সুপার সিক্স পর্বে উত্তরণ ঘটান। পরে সিডনিতে অনুষ্ঠিত ফাইনালে একই দলের বিপক্ষে ৪ উইকেটে বিজয়ী হয় তার দল।
১৭ নভেম্বর, ২০১০ তারিখে তিনি ১৪২তম একদিনের আন্তর্জাতিকে শ্রীলঙ্কার বিপক্ষে অংশ নেন। এরফলে তিনি অস্ট্রেলীয় কারেন রোল্টনের সর্বাধিক ওডিআইয়ের রেকর্ড ভেঙ্গে ফেলেন। ইংল্যান্ড এবং ওয়েলস ক্রিকেট বোর্ডের মহিলা ক্রিকেটের প্রধান ক্লেয়ার কনর তার এ অর্জনকে ঘিরে বলেছেন, শার্লত বৈশ্বিকভাবে মহিলাদের ক্রিকেটকে অনেক দূর এগিয়ে নিয়েছেন এবং নিজ দেশের নারীদের আদর্শ হয়ে রয়েছেন।
দুবাইয়ে অনুষ্ঠিত ২০০৮ সালের আইসিসি পুরস্কার বিতরণী অনুষ্ঠানে শার্লত এডওয়ার্ডস আইসিসি মহিলা বর্ষসেরা খেলোয়াড় মনোনীত হন। ২০০৯ সালে রাণীর জন্মদিনের সম্মানে তিনি মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন। ২০১৪ সালে উইজডেন কর্তৃক বর্ষসেরা ক্রিকেটার মনোনীত হন। ২০১৩-১৪ ও ২০১৪-১৫ মৌসুমে ইসিবি'র বর্ষসেরা ক্রিকেটার হন তিনি।
জন্মভূমি
জন্মস্থান বা জন্মভূমি () একটি স্থান ও সাংস্কৃতিক বিষয়ক ধারণা যেখানে একটি নির্দিষ্ট জাতিগোষ্ঠী কর্তৃক দীর্ঘদিনের ইতিহাস ও গভীর সাংস্কৃতিক সম্পর্ক বিদ্যমান। এর মাধ্যমে একটি দেশে তাদের স্বতন্ত্র জাতীয়তাবোধ ও জাতিস্বত্ত্বার পরিচয় বহন করে। সাধারণ অর্থে কোন ব্যক্তি কর্তৃক নির্দিষ্ট জন্মস্থানকে তুলে ধরে। জন্মভূমিকে অনেক সময় পিতৃভূমি কিংবা মাতৃভূমিরূপে আখ্যায়িত করা হয়। এটি নির্ভর করে সাংস্কৃতিক এবং ভাষাগত দিকের উপর। বাংলাদেশে জন্মগ্রহণকারী ব্যক্তি বাংলাদেশী নামে পরিচিত হবেন অর্থাৎ বাংলাদেশ তাঁর জন্মভূমি।
মাতৃভূমি বলতে কোন ব্যক্তির মায়ের দেশকে বুঝায়। যেমন: কোন ব্যক্তির জাতিগোষ্ঠী সংশ্লিষ্ট স্থানে অবস্থান বা অভিবাসিত হয়ে যে দেশে ভূমিষ্ঠ বা জন্মগ্রহণ করবে, তা-ই তার মাতৃভূমি। রুশ জনগোষ্ঠী একে "মাদার রাশিয়া" নামে তাদের দেশের স্বতন্ত্র ব্যক্তিস্বত্ত্বাকে তুলে ধরেন। অনেক রুশই বিশ্বের বিভিন্ন স্থানে রাশিয়াকে তাদের মাতৃভূমি নামে চিত্রিত করেন। ফরাসীরা "লা মেরে পাত্রি" নামে ফ্রান্সে বলে থাকেন; লাতিন আমেরিকানরাও একইভাবে নিজেদেরকে পরিচয় করেন। স্পেনে "লা মাদ্রে পাত্রিয়া" নামে বললেও তার কোন আদর্শগত অর্থ নেই।
কোন পিতা বা পূর্ব-পুরুষের দেশকে "ফাদারল্যান্ড" বা পিতৃভূমি নামে বলা হয়। এটি জাতীয়তাবাদী ধ্যান-ধারণার অন্তর্ভুক্ত; কেননা এটি কোন দেশের সাথে সম্পৃক্ত। ফাদারল্যান্ড বা "ভাতারল্যান্ড" পরিভাষাটি ডাচসহ জার্মানভাষী ইউরোপের বিভিন্ন দেশে ব্যবহৃত হয়ে আসছে। "উইন নিরল্যান্ডস ব্লোয়েদ" ১৮১৫ থেকে ১৯৩২ সালের মধ্যে জাতীয় সঙ্গীত হিসেবে ব্যবহার করা হতো যা ব্যাপক এবং উদ্দীপনামূলকভাবে ডাচ শব্দের পাশাপাশি প্রচলিত ছিল। জার্মান যুদ্ধ প্রচারণায় ভাতারল্যান্ড শব্দ ব্যবহারের পরিবর্তে ইংরেজিতে ফাদারল্যান্ডের প্রচলন ঘটে যা দ্বিতীয় বিশ্বযুদ্ধকালীন সময়ে ব্রিটেন ও আমেরিকার নাজিবিরোধী প্রচারণার সমূহ জবাব।
জার্মান ভাষায় পিতৃভূমিকে -
মার্কিন যুক্তরাষ্ট্রের "জন্মভূমির নিরাপত্তাবিষয়ক মন্ত্রণালয়" ১১ সেপ্টেম্বর, ২০০১ তারিখে সন্ত্রাসী আক্রমণের পর বিভিন্ন ধরণের হুমকি থেকে রক্ষা পেতে গঠন করে। রিপাবলিকান পরামর্শক এবং বক্তা পেগি নুনান মন্তব্য সহযোগে আশাবাদ ব্যক্ত করেন যে,
কলিন্স ওবুয়া
কলিন্স ওমন্ডি ওবুয়া (; জন্ম: ২৭ জুলাই, ১৯৮১) নাইরোবিতে জন্মগ্রহণকারী কেনীয় ক্রিকেটার। ডানহাতি ব্যাটসম্যান ও লেগ স্পিন বোলার হিসেবে কেনিয়া জাতীয় ক্রিকেট দলে খেলে আসছেন। বর্তমানে তিনি দলের অধিনায়কত্ব পালন করছেন। ২০০৩ সালের বিশ্বকাপে দলের সেরা সাফল্য হিসেবে সেমি-ফাইনালে উত্তরণে অন্যান্য খেলোয়াড়দের সাথে তিনিও সমান দক্ষতা প্রদর্শন করেছেন।
নাইরোবিতে শ্রীলঙ্কার বিরুদ্ধে জয়ের নেপথ্যে ওবুয়ার অবদান ছিল অবিসংবাদিত। ২০০৩ সালের বিশ্বকাপ ক্রিকেটের ঐ খেলায় তিনি ২৪ রানের বিনিময়ে নিজস্ব সেরা ৫ উইকেট দখল করেন ও ম্যান অব দ্য ম্যাচের পুরস্কার লাভ করেন। বিশ্বকাপে তিনি ২৮.৭৬ রান গড়ে ১৩ উইকেট লাভ করেন। এরফলে তিনি ২০০৩ মৌসুমে কাউন্টি ক্রিকেটে খেলার জন্য ওয়ারউইকশায়ার কাউন্টি ক্রিকেট ক্লাবের সাথে এক বছর মেয়াদের চুক্তিতে আবদ্ধ হন।
অ্যাপেনডিসাইটিসে আক্রান্ত হওয়ায় ২০০৪ সালের আইসিসি চ্যাম্পিয়ন্স ট্রফি প্রতিযোগিতায় যোগ দিতে পারেননি। অপর্যাপ্ত খেলায় অংশগ্রহণের ফলে প্রথমে বোলিং নিয়ে তাকে সমস্যায় পড়তে হয়। পরে ব্যাটিংয়ের দিকে নজর দেন।
প্রথম-শ্রেণীর ক্রিকেটে তার সর্বোচ্চ রান হচ্ছে ১০৩। একদিনের আন্তর্জাতিক ক্রিকেটে ২০১১ সালের আইসিসি বিশ্বকাপ ক্রিকেট প্রতিযোগিতায় অস্ট্রেলিয়ার বিপক্ষে অপরাজিত ৯৮ রান করে ম্যান অব দ্য ম্যাচ নির্বাচিত হন।
করচ
করচ (; বৈজ্ঞানিক নাম: "Pongammia pinnata") Liguminosae গোত্রের অন্তর্ভুক্ত, মাঝারি আকারের, বহুবর্ষজীবী, দ্রুত-বর্ধনশীল, ঘন ডালপালা সমৃদ্ধ চিরসবুজ উদ্ভিদ। দেখতে অনেকটা বট গাছের মতো। ভারত ছাড়াও, এটি বাংলাদেশের নিম্নাঞ্চল, মায়ানমার, নেপাল, শ্রীলঙ্কা, মালয়েশিয়া, দক্ষিণ চীন, ফিজি, অস্টেলিয়া ও থাইল্যান্ডের স্থানীয় উদ্ভিদ। সাধারণত, বাংলায় করচ, হিন্দিতে করঞ্জ (करंज), তামিল ভাষায় পোঙ্গাম এবং ইংরেজিতে ইন্ডিয়ান বিচ বলে এই গাছটি পরিচিত।
১০-১২ মিটার উচু, ছড়ানো-মাথা, পত্রমোচী গাছ। যৌগপত্র পক্ষল, পত্রিকা ৫-৭টি, গাড় সবুজ।
গ্রীষ্মে ছোট ছোট থোকায় লালচে বা হালকা বেগুনি ফুল ফোটে।
বীজ ১-৩টি। মূলত বীজ থেকে উৎপন্ন হয় অভোজ্য‌ তেল।
বাত এবং মানুষ ও পশুর চর্মরোগের চিকিৎসায় এর তেল ব্য‌বহার করা হয়। তেল বের করে নেওয়ার পর পড়ে থাকা পদার্থটি নাইট্রোজেন-সমৃদ্ধ। তাই মাটির উর্বরতা বৃদ্ধির কাজে একে লাগানো যায়। ওই পদার্থ মাটিতে দিলে কীটনাশকের কাজ করে বিশেষ করে নিমাটোড প্রতিরোধ করে।
পান্না কোকিল
পান্না কোকিল (বৈজ্ঞানিক নাম: "Chrysococcyx maculatus"), এশীয় শ্যামাপাপিয়া, এশীয় সবুজাভ কোকিল বা শ্যামা পাপিয়া কোকিল (কুকুলিডি) গোত্র বা পরিবারের অন্তর্গত "Chrysococcyx" (ক্রাইসোকক্কিজ) গণের অন্তর্গত এক প্রজাতির সবুজ পাখি। পান্না কোকিলের বৈজ্ঞানিক নামের অর্থ "তিলা সোনাপাপিয়া" (গ্রিক; "khrusos" = সোনা, "cuculus" = পাপিয়া; লাতিন: "maculatus" = তিলাযুক্ত)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক প্রায় ১৮ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
হিমালয়ের গাড়ওয়ালের পূর্বাঞ্চল থেকে নেপাল হয়ে আসাম, মণিপুর, বাংলাদেশ, দক্ষিণ-পূর্ব তিব্বত, দক্ষিণ চীন, মায়ানমার, থাইল্যান্ড, লাওস, কম্বোডিয়া ও মধ্য ভিয়েতনাম এদের মূল আবাস। শীতকালে বাংলাদেশ, আন্দামান দ্বীপপুঞ্জ, মালয় উপদ্বীপ ও সুমাত্রায় পরিযান করে।
পান্না কোকিল লম্বায় মাত্র ১৮ সেন্টিমিটার। এর ডানা কমবেশি ১১ সেমি, ঠোঁট ১.৫ সেমি, পা ১.৫ সেমি ও লেজ ৬.৭ সেমি। স্ত্রী ও পুরুষের রঙে ভিন্নতা রয়েছে। পুরুষের পিঠের ওপরটা চকচকে পান্না-সবুজ, তাতে সোনালি-ব্রোঞ্জ আভা। থুতনি, গলা ও বুকেও তাই। বুক-পেটের নিচটা সাদা, তার ওপর ধাতব ব্রোঞ্জ-সবুজ ডোরা। লেজের নিচটা ধাতব সবুজ, তাতে সাদা ডোরা। স্ত্রীর মাথা ও ঘাড়ের পেছনটা সোনালি লাল। পিঠের পালকের রং ব্রোঞ্জ-সবুজ। গলা-বুক-পেটে সাদার ওপর বাদামি-ব্রোঞ্জ ডোরা। লেজে খয়েরি-কালো ডোরা, ডগা সাদা। স্ত্রী ও পুরুষ উভয় পাখির চোখ ও চোখের পাতা গাঢ় লাল। ঠোঁট কমলা-হলুদ, আগা কালো। পা ও পায়ের পাতা গাঢ় বাদামি-সবুজ। অপ্রাপ্তবয়স্ক পাখি দেখতে স্ত্রীপাখির মতোই, কেবল কাঁধ-ঢাকনি ও ডানায় লালচে-কমলা ডোরা থাকে। এছাড়া মাথার চাঁদিতেও ডোরা দেখা যায়। যুবা পাখির মাথার চাঁদি ও ঘাড়ের পেছন দিক পান্না-সবুজ রঙের। এছাড়া বাকিসব স্ত্রীপাখির মত।
পান্না কোকিল সাধারণত পিঁপড়া, শুঁয়োপোকা, ছারপোকা ও নরম পোকামাকড় খেতে পছন্দ করে।
পান্না কোকিল প্রধানত চিরসবুজ বনের বাসিন্দা। তবে নিচু ভূমি, হালকা বন, পাহাড়ঘেরা বাগান ও পাহাড়ের ১৫০০ মিটার উঁচুতেও দেখা যায়। এরা একাকী, জোড়ায় বা চার-ছয়টির দলে বিচরণ করে। গাছের মগডালে পাতার আচ্ছাদনে লুকিয়ে থাকে, তাই সহজে দেখা যায় না। গাছের মগডাল থেকে বাতাসে ভেসে শিকার ধরে।
এপ্রিল-জুলাই মাস এর প্রজনন ঋতু। প্রজননের সময় পুরুষ পাখি দিনভর "চিরর্-চিরর্-চিরর্..." স্বরে ডাকে। স্ত্রী কোকিল চুপিসারে মৌটুসি বা মাকড়মারের বাসায় ডিম পাড়ে। অনেকসময় এরা পোষকের বাসার ক্ষুদে প্রবেশপথেও ডিম পেড়ে রাখে। সাদা রঙের ডিমগুলোয় বাদামি বা লালচে ছিট থাকে। ডিমের মাপ ১.৬ × ১.২ সেমি।
সুমাত্রা
সুমাত্রা (ইন্দোনেশিয়ান :Sumatera) ইন্দোনেশিয়ার পশ্চিমে অবস্থিত একটি দ্বীপ। এককভাবে ইন্দোনেশিয়ার দ্বীপ হিসেবে সুমাত্রা বৃহত্তম (এ অঞ্চলে বোর্নিও আর নিউগিনি সুমাত্রার চেয়ে বড় হলেও এসব দ্বীপে অন্য দেশের অংশ রয়েছে)। সুমাত্রার আয়তন ৪,৭৩,৪৮১ বর্গ কিলোমিটার এবং পৃথিবীর দ্বীপগুলোর মধ্যে এটি আয়তনের দিক থেকে ৬ষ্ঠ। সংশ্লিষ্ট ছোটখাটো দ্বীপের অধিবাসীসহ সুমাত্রার জনসংখ্যা প্রায় পাঁচ কোটি।
ভারত মহাসাগর সুমাত্রার উত্তর-পশ্চিম, দক্ষিণ-পশ্চিম ও সমগ্র পশ্চিমাঞ্চল ঘিরে রেখেছে। উত্তর-পূর্বে দ্বীপটি মূল ভূখণ্ড মালয় উপদ্বীপ থেকে মালাক্কা প্রণালীর মাধ্যমে বিচ্ছিন্ন হয়েছে। দক্ষিণ-পূর্বে সুন্দা প্রণালীর মাধ্যমে জাভা থেকে এটি পৃথক হয়ে গেছে। দ্বীপটির উত্তর মাথায় আন্দামান দ্বীপপুঞ্জ অবস্থিত। এর পূর্বে জাভা সাগর আর গুটিকয়েক ছোট ছোট দ্বীপ অবস্থিত। বুকিত বারিসান পর্বতমালা দ্বীপটির প্রায় সমগ্র পশ্চিম দিক জুড়ে রয়েছে। এ পর্বতমালা অসংখ্য জীবন্ত আগ্নেয়গিরি ধারণ করে আছে। উত্তর-পশ্চিমাঞ্চলে অসংখ্য নদীনালার জটিল বিন্যাস নিম্নভূমি, জলাভূমি আর প্যারাবন সৃষ্টি করেছে। বিষুব রেখা এ দ্বীপের উপর অবস্থিত এবং এর ফলে এর জলবায়ু বিষুবীয়, উষ্ণ এবং আর্দ্র। এ অঞ্চলে প্রাধান্য বিস্তার করেছে বিষুবীয় রেইনফরেস্ট।
সুমাত্রায় মানব বসতির শুরু খ্রিস্টপূর্ব ৫০০ অব্দে। ১২৯২ সালে বিখ্যাত পর্যটক মার্কো পোলো সুমাত্রা ভ্রমণ করেন। এ দ্বীপের প্রায় ৮৭% মানুষ মুসলিম। ইন্দোনেশিয়ার মোট জনসংখ্যার ২২ শতাংশের বাস এখানে। সুমাত্রার জীববৈচিত্র্য বিস্ময়করভাবে সম্বৃদ্ধ। কিন্তু বিগত ৩৫ বছরে এখানকার ৫০ শতাংশ বনভূমি ধ্বংস হয়ে গেছে। সুমাত্রার বাঘ, সুমাত্রার গন্ডার, সুমাত্রার ওরাংওটাংসহ অসংখ্য প্রাণী বর্তমানে বিলুপ্তির দ্বারপ্রান্তে।
চাতক
চাতক (বৈজ্ঞানিক নাম: "Clamator jacobinus"), পাকড়া পাপিয়া বা পাপিয়া Cuculidae (কুকুলিডি) গোত্র বা পরিবারের অন্তর্গত "Clamator" (ক্ল্যামেটর) গণের অন্তর্গত এক প্রজাতির বড় আকারের বাসা পরজীবী পাখি। বাংলাদেশে করুণ পাপিয়া ("Cacomantis merulinus") নাম আরেকটি পাখি পাপিয়া নামে পরিচিত। চাতকের বৈজ্ঞানিক নামের অর্থ "জ্যাকোবিনের চেঁচানো পাখি" (লাতিন: "clamator" = আর্তনাদকারী পাখি, "jacobinus" = জ্যাকোবিনের, মধ্যযুগীয় ধর্মপ্রচারক গোষ্ঠী)।
পাখিটি বাংলাদেশ, ভারত ছাড়াও দক্ষিণ এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৬ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
চাতক মোট তিনটি উপপ্রজাতি সনাক্ত করা গেছে। উপপ্রজাতিগুলো হল:
জর্জ স্পারলিং
ক্যালিফোর্নিয়া বিশ্ববিদ্যালয়ের কগনিটিভ বিজ্ঞান, অণুজীববিজ্ঞান এবং আচরণ বিভাগের অধ্যাপক জর্জ স্পারলিং ১৯৩৪ সালে আমেরিকায় জন্মগ্রহণ করেন।
তিনি প্রথম আইকনিক স্মৃতির ( সংবেদী স্মৃতির প্রকারভেদ ) অস্থিত্ত সম্পর্কে ধারণা দিয়েছেন একইসঙ্গে অনেকগুলো পরীক্ষণের মাধ্যমে প্রমাণ করে দেখিয়েছেন মানুষ যা দেখে তা একটি ছবির মতো অত্যন্ত অল্প সময়ের জন্য মস্তিষ্কে স্থায়ী হয় যতক্ষণ পর্যন্ত তা মস্তিষ্ক থেকে মুছে না যায় ।
মিশিগান বিশ্ববিদ্যালয় থেকে ১৯৫৫ সালে স্পারলিং স্নাতক ডিগ্রি অর্জন করেন । ১৯৫৬ সালে কলম্বিয়া বিশ্ববিদ্যালয় থেকে স্নাতকোত্তর সম্পন্ন করেন । পি, এইচ, ডি, সম্পন্ন করেন হার্ভাড বিশ্ববিদ্যালয় থেকে । পদার্থ বিজ্ঞান, রসায়ন বিজ্ঞান অথবা জীববিজ্ঞান এর মত মৌলিক বিষয়ে বিজ্ঞানী হওয়ার স্বপ্ন ছিল তাঁর । আকস্মিকভাবে বিশ্ববিদ্যালয় ছাত্রকালীন অবস্থায় শারীরতাত্তিক মনোবিজ্ঞান-এ আগ্রহী হয়ে পড়েন এবং পরবর্তীতে কগনিটিভ মনোবিজ্ঞানে প্রচুর গবেষণা করেন এবং সাফল্য লাভ করেন ।
১৯৫৮ সালের গ্রীষ্মে স্পারলিং বেল ল্যাবরেটরীতে যোগদান করেন । স্পারলিং মূলত মনোবিজ্ঞানের প্রতি আকৃষ্ট ছিলেন কিন্তু মানসিক অবস্থা নিয়ন্ত্রণকারীমস্তিষ্কের সূক্ষ্মপ্রক্রিয়াগুলোকে পদার্থবিদদের দ্বারা ব্যবহৃত পরিমাণ নির্ণয় পদ্ধতি ও তত্ত্বের সাহায্যে ব্যাখ্যা করার আকাঙ্খায় বেল ল্যাবরেটরিতে যুক্ত হয়েছিলেন । ১৯৬০-এর শুরুর দিকে জর্জ স্পারলিং দর্শানুভূতির স্থায়িত্ত্বকাল নির্ণয়ের একটি পদ্ধতি প্রস্তাব করেন । এই পদ্ধতিতে শব্দ এবং আলোর যুগপৎ ব্যবহার হয় ।
সূরা আত-তাওবাহ্‌
সূরা আত-তাওবাহ্‌, (, "অনুশোচনা"), যা সূরা "বার'আহ" বা "বার'আত" (প্রত্যাখ্যান) নামেও পরিচিত মুসলমানদের ধর্মীয় গ্রন্থ কুরআনের নবম সূরা। এই সূরাটি মদিনায় অবতীর্ণ হয়েছে এবং এর আয়াত সংখ্যা ১২৯ টি। আরবি "তওবা" অর্থ ক্ষমা (Ultimatum) - একে সূরা তওবা বলা হয়, কারণ এতে মুসলমানদের তওবা কবুল হওয়ার বর্ণনা রয়েছে। সূরাটির অন্য নাম হলো বারা'আত - একে বারা'আত বলা হয় কারণ, এতে কাফেরদের তথা অবিশ্বাসীদের সাথে সম্পর্কচ্ছেদ ও তাদের ব্যাপারে দায়িত্ব-মুক্তির উল্লেখ আছে।
এই সূরার বৈশিষ্ট্য হলো এর শুরুতে "বিসমিল্লাহির রাহমানির রাহিম" লেখা হয় না। কারণ কোরআন শরীফের বিভিন্ন অংশ ২৩ বছরের দীর্ঘ পরিসরে অবতীর্ণ হয়েছিল। কখনও একটি পূর্ণাঙ্গ সূরাও ভেঙে ভেঙে অবতীর্ণ হতো। জিব্রাইল (আ:) তা কোথায় বসাতে হবে, তা বলে দিতেন। যখন "বিসমিল্লাহ" অবতীর্ণ হতো তখন বোঝা যেত, আগের সূরার অবতরণ শেষ হয়েছে। কিন্তু সূরা তওবা অবতরণে কোনো বিসমিল্লাহ অবতীর্ণ হয়নি এবং রাসুল(সা:)ও তা লিখে যেতে নির্দেশ দেননি। এই অবস্থায় রাসুল(সা:) ইন্তেকাল করেন। পরবর্তিতে খলীফা ওসমান গনী [রাঃ] বিসমিল্লাহ দেখতে না পেয়ে একে অন্য সূরার অন্তর্ভুক্ত মনে করেন। অনেকে একে সূরা আনফালের অংশ মনে করেন। তাই আয়াত-সংখ্যার দিক দিয়ে বেশি হওয়াসত্ত্বেয় সাবধানতার খাতিরে কোরআন সংকলনের সময় একে সূরা আনফালের পরে স্থান দেয়া হয়েছে।
যেহেতু অবতরণের সময়ই এর শুরুতে বিসমিল্লাহ ছিল না, তাই বিজ্ঞ 'আলেমদের বক্তব্য হলো, কেউ যদি সূরা আনফালের পরে সূরা তওবা পড়ে, তাহলে সে বিসমিল্লাহ পড়বে না; তবে কেউ যদি পরম্পরাহীনভাবে সূরা তওবাই প্রথমে পড়ে, তাহলে বিসমিল্লাহ জুড়ে নিবে। অনেকে বিসমিল্লাহ'র বদলে " 'আঊযুবিল্লা-হি মিন না-র" পড়ে থাকেন, যার কোনো ভিত্তি কোনো বিশুদ্ধ হাদিস থেকে প্রমাণিত নয়।
সূরা তওবার সর্বত্র কিছু যুদ্ধ (মক্কা বিজয়, হোনাইন যুদ্ধ, তাবুক যুদ্ধ), যুদ্ধ সংক্রান্ত ঘটনাবলী এবং এসংক্রান্ত হুকুম, মাসায়েল ইত্যাদির বর্ণনা রয়েছে। এসকল যুদ্ধের প্রেক্ষিতে আরবের সকল গোত্রের সাথে সকল চুক্তি বাতিলের নির্দেশ আসে।
মিহরাব
মিহরাব, মসজিদ-স্থাপত্যে এক অবিচ্ছেদ্য অংশ - যা মূলত ইসলাম ধর্মের "ক্বিবলা" বা উপাসনার দিক লক্ষ করে তৈরি করা হয়। মুসলমানদের ক্বিবলা যেহেতু এখন "ক্বাবা ঘর" বা "মসজিদুল হ্বারাম", তাই মসজিদের অবস্থান থেকে সেদিকে অবতলভাবে এই স্থাপত্য-নকশা করা হয়ে থাকে। যেমন: মসজিদের অবস্থান থেকে ক্বিবলার দিক উত্তর দিকে হলে, মসজিদের উত্তরদিকের দেয়ালে মিহরাব করা হবে। মসজিদের সম্মুখভাগে বাড়তি একটি অংশ বানিয়ে সাধারণত মিহরাব তৈরি করা হয়, যেখানে ইমাম দাঁড়িয়ে নামাযে নের্তৃত্ব দেন।
একটি মসজিদের সাধারণত তিনটি অংশ থাকে- (১) "জুল্লাহ" বা নামাযঘর, (২) "সাহন" বা চত্বর, এবং (৩) "রিত্তয়াক" বা চারদিকের ছাউনিযুক্ত বারান্দা। তন্মধ্যে 'মিহরাব', নামাযঘরের অংশ বিবেচিত হয়।
মিহরাবে যেহেতু ইমাম দাঁড়িয়ে নামাযে নের্তৃত্ব দেন, তাই মিহরাবের অবস্থান, সাধারণ নামায-আদায়কারীদের সারির একটু সামনে করা হয়ে থাকে, বেশিরভাগ ক্ষেত্রেই তা সম্পূর্ণ একসারি পরিমাণ দীর্ঘায়িত করে নামাযঘরের বাইরের দিকে বাড়তি অংশে করা হয়। অধিকাংশ ক্ষেত্রে মিহরাব ডিম্বাকৃতিতে অবতলভাবে বাইরের দিকে তৈরি করা হয়ে থাকে। তবে আয়তাকৃতি কিংবা গোলাকৃতির মিহরাবও বিরল নয়।
মিহরাবে যেহেতু ইমাম নামায আদায় করেন, তাই সেখানে সাধারণত জায়নামায পাতা থাকে। এর একপাশে রাখা থাকে মিম্বর বা মিন্‌বার, যা মূলত একটা মঞ্চ, যেখানে দাঁড়িয়ে ইমাম, তার পেছনে নামায আদায়কারীদের উদ্দেশ্যে বক্তৃতা (খুৎবা) দিয়ে থাকেন। মিম্বর সর্বনিম্ন তিনধাপ থেকে বহুধাপবিশিষ্ট উঁচু মঞ্চও হয়ে থাকে।
শাহ সুজা
শাহ সুজা বাংলার সুবাদার মোগল সম্রাট শাহজাহানের দ্বিতীয় ছেলে। তিনি বাংলার সুবাদার ছিলেন ১৬৩৯ থেকে ১৬৬০ খ্রিস্টাব্দ পর্যন্ত। তিনি আপন ভাই শাহ জামানকে সরিয়ে সাত বছর ধরে মসনদে অধিষ্ঠিত থাকেন।
স্থাপত্যকর্মের প্রতি তাঁর বিশেষ অনুরাগ ছিল। ঢাকা থেকে তিনি মুর্শিদাবাদে রাজধানী স্থানান্তর করলেও ঢাকা ও আশপাশের এলাকায় বেশ কিছু স্থাপনা নির্মিত হয়েছিল তাঁর সময়ে। তন্মধ্যে সবচেয়ে বিখ্যাত স্থাপনাটি হলো বড় কাটরা, আরো আছে ধানমন্ডির শাহী ঈদগাহ এবং লালবাগ মসজিদ। এ ছাড়া কুমিল্লায় রয়েছে শাহ সুজা মসজিদ।
ক্ল্যামেটর
ক্ল্যামেটর ("Clamator") Cuculidae গোত্রের অন্তর্গত একদল বড় আকৃতির বাসা পরজীবী পাখির গণ। এরা কোকিল গোত্রীয় পাখি। এদের সবার ঝুঁটি রয়েছে এবং ঝুঁটি দীর্ঘ ও সূচালো। ডানা খাটো ও গোলাকার। ঠোঁট দুই পাশে চাপা এবং আগার দিকে খানিকটা বাঁকা। পায়ের গোড়া ছাড়া পায়ের অন্য কোথাও পালক নেই। এদের লেজ ক্রমান্বয়ে ছোট থেকে বড় পালকে গড়া। লেজ ডানার চেয়ে বেশ লম্বা। স্ত্রী ও পুরুষ পাখিতে তেমন কোন পার্থক্য নেই। তবে অপ্রাপ্তবয়স্ক পাখির চেহারায় ভিন্নতা দেখা যায়। এরা সবাই দৈর্ঘ্যে কমবেশি ৩৩ সেন্টিমিটার। এদের পালক সাদা, কালো অথবা বাদামিতে মেশানো। দুই আফ্রিকান প্রজাতির উপপ্রজাতিতে দুই রকম প্রকার দেখা যায়: গাঢ় ও হালকা প্রকার।
"ক্ল্যামেটর" গণে মোট চারটি প্রজাতি অন্তর্ভুক্ত। প্রজাতিগুলো হল:এ গণের প্রজাতিগুলো এশিয়া, ইউরোপের দক্ষিণে এবং সাহারা মরুভূমির দক্ষিণে আফ্রিকায় দেখা যায়। এরা মূলত শুষ্ক অঞ্চলের বাসিন্দা। তবে কিছু প্রজাতি শীত ও গ্রীষ্মে তুলনামূলক আর্দ্র অঞ্চলে পরিযান করে।
এর সকল প্রজাতি স্বভাবে বাসা পরজীবী, অর্থাৎ এরা নিজে বাসা তৈরি না করে অন্য পাখির বাসায় ডিম পাড়ে। স্ত্রী পাখি পোষকের বাসায় একটিমাত্র ডিম পাড়ে। এদের পোষক মাঝারি আকারের পাখি, যেমন- তাউরা, খয়েরি হাঁড়িচাচা, কসাই পাখি, দামা, বাংলা বুলবুল, সাতভাই ছাতারে ইত্যাদি। এশীয় কোকিলের মত এরা পোষক পাখির ডিম ফেলে দেয় না। এদের ছানারাও পোষকের ডিম ফেলে না। পোষকের ছানারা আসলে এদের ছানাদের সাথে খাবার নিয়ে প্রতিযোগিতা করে পেরে ওঠে না।
এরা উচ্চস্বরে ডাকাডাকি করে ও প্রজনন মৌসুমে এরা সুরেলা গলায় গান গায়। এদের মূল খাদ্য পোকামাকড় ও শুঁয়োপোকা।
আন্না উশেনিনা
আন্না উশেনিনা (; জন্ম: ৩০ আগস্ট, ১৯৮৫) সাবেক সোভিয়েত ইউনিয়নের খারকিভে জন্মগ্রহণকারী ইউক্রেনের বিশিষ্ট প্রমিলা দাবাড়ু। তিনি বর্তমানে প্রমিলা বিশ্ব দাবা চ্যাম্পিয়নধারী খেলোয়াড়। নভেম্বর, ২০১২ সালে ৩০তম বাছাই হিসেবে রাশিয়ার খান্তি ম্যানসিস্কে অনুষ্ঠিত নক-আউটভিত্তিক দাবা প্রতিযোগিতায় ষোড়শ বাছাই বুলগেরিয়ার অ্যানতোয়ানেতা স্টিফানোভাকে পরাভূত করে ইউক্রেনের পক্ষে প্রথমবারের মতো বিশ্ব চ্যাম্পিয়নশীপ জয় করেন।
খারকিভে জন্মগ্রহণকারী উশেনিনা বর্তমানে তার পরিবারের সাথে বসবাস করছেন। শৈশবকালেই মাত্র সাত বছর বয়সে মায়ের কাছ থেকে দাবায় শিক্ষালাভ করেন। পাশাপাশি চিত্রকলা, সঙ্গীত চর্চা করেন। তখনই টের পাওয়া গিয়েছিল যে, বুদ্ধিবৃত্তি ও সৃষ্টিশীলতায় তার বহুমূখী প্রতিভা রয়েছে। মাত্র ১৫ বছর বয়সে ইউক্রেনীয় বালিকা হিসেবে অনূর্ধ্ব-২০ প্রতিযোগিতায় চ্যাম্পিয়ন হন। দাবার কুশলতার বিষয়ে অনেকগুলোই তার নিজস্ব শিক্ষালাভের মাধ্যমে অর্জিত হয়েছে। ২০০০-২০০২ সালে তিনি খারকভ স্পোর্ট স্কুল অব অলিম্পিক রিজার্ভে অধ্যয়ন করেন। এ সময়কালে তার কোচ ছিলেন আন্তর্জাতিক মাস্টার অ্যারটিওম তেপোতান। তারপরও তিনি ক্রামাতরস্কে বিশেষ সুবিধালাভের জন্য আরও কোচিং গ্রহণ করেন। অবসরকালীন সময়ে উশেনিনা গোয়েন্দা উপন্যাস ও শাস্ত্রীয়, পপ সঙ্গীত শুনে থাকেন।
২০১২ সালের প্রমিলাদের বিশ্ব দাবা চ্যাম্পিয়নশীপের টাইব্রেকে অ্যানতোয়ানেতা স্টিফানোভার বিপক্ষে জয়ী হন। ফলে তিনি চতুর্দশ প্রমিলাদের বিশ্ব দাবায় চ্যাম্পিয়ন হন। এছাড়াও তিনি স্বয়ংক্রিয়ভাবে গ্র্যান্ড মাস্টার খেতাব লাভ করেন। তিনিই প্রথম ইউক্রেনীয় মহিলা, যিনি বিশ্ব দাবা চ্যাম্পিয়নধারী খেলোয়াড়ের মর্যাদা লাভ করেছেন। খেতাব অক্ষুণ্ন রাখার জন্য তাকে পুণরায় ২০১৩ সালের প্রমিলাদের বিশ্ব দাবা চ্যাম্পিয়নশীপে হু ইফানের মোকাবেলা করতে হয়। কিন্তু ইফানের কাছে পরাজিত হন তিনি।
.ইসি
.ইসি ইকুয়েডরের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
নিবন্ধন সরাসরি দ্বিতীয় স্তরে গ্রহণ করা হয়, বা দ্বিতীয় স্তরের অধীন তৃতীয় স্তরে:
কোডিট
বৃক্ষের ক্ষয়কে শ্রেণীতে বিভক্তকরণ বা কোডিট () হল ডাঃ আলেক্স শিগোর তৈরিকৃত একটা ধারণা যা বছরের পর বছর বৃক্ষের ক্ষয়ের নকশা অধ্যয়নে অর্জিত হয়েছে। ১৯৭০ দশকের শেষের দিকে, সূচনালগ্নে যদিও ধারণাটি নানান বিতর্কের জন্ম দেয়, তথাপি বর্তমানে এটি সর্বত্র ব্যাপকভাবে সমাদৃত। আর্বরিকালচারের অনেক পাঠ্য বইয়ে আজকাল এই ধারণাটির উপস্থিতি লক্ষ্য করা যায়।
জড় বস্তু থেকে জীবন্ত বস্তুর জন্ম হতে পারে- অজীবজনি নামক এই তত্ত্বের সাথে সঙ্গতি রেখে একসময় বিজ্ঞানীরা প্রথাগতভাবে বিশ্বাস করতেন যে, বৃক্ষের অবক্ষয়ের কারণেই ছত্রাকের বিকাশ ঘটে। কিন্তু জার্ম তত্ত্বের আবির্ভাবের ফলে ২০ শতকে জার্মান বনবিদ রবার্ট হার্টিগ পূর্বতন ধারণার সম্পূর্ণ বিপরীতের মতবাদ দিলেন এবং বৃক্ষের অবক্ষয়ের একটি নতুন মডেল প্রনয়ণ করলেনঃ বৃক্ষ যখন আঘাত পায়, সেই ক্ষততে ছত্রাক সংক্রমণ করে, আর এর ফলেই কাঠের ক্ষয় হয়। সময়ের সাথে সাথে, শাইগো এবং আরোও অনেকের গবেষণা এই তত্ত্বকে প্রসারিত করে এবং জন্ম দেয় বৃক্ষ অবক্ষয়ের আধুনিক ধারণা। এই ধারণা মতে, বৃক্ষের মাঝে কোনো ধরণের ক্ষত নানা রকম কাষ্ঠ অবক্ষয়ি জীবের প্রবেশের পথ করে দেয়। তাছাড়াও, এই প্রসারিত ধারনাটি অবক্ষয় ও সংক্রমণের প্রতি শারীরিক ও রাসায়নিক পরিবর্তনের মাধ্যমে বৃক্ষের সাড়া প্রদানের বিষয়টিও বিবেচনায় আনে যেখানে বৃক্ষের ক্ষতিগ্রস্থ কলা অন্যান্য সুস্থ কলার সাথে দেয়াল তুলে দিয়ে বা প্রকোষ্ঠ তৈরি করে আলাদা হয়ে যায়।
কোডিট অনুসারে, যখন কোনো বৃক্ষ আঘাতপ্রাপ্ত হয় তখন এর কোষগুলো গাছের অন্যান্য অংশে ক্ষত ও রোগ ছড়ানো রোধে বা এই ছড়ানোর গতি মন্থর করতে ঐ ক্ষতস্থানকে ঘিরে “দেয়াল” তৈরীর উদ্দেশ্যে পরিবর্তনের মধ্য দিয়ে যায়।
কেমন করে বৃক্ষ অবক্ষয়ের প্রতি সাড়া প্রদান করে তা জানার সাথে সাথে কোডিট এর জ্ঞান নানা কাজে প্রয়োগ করা যায়। উদাহরণস্বরূপ, ক্ষতিগ্রস্ত বা অবক্ষয়ি বৃক্ষের দ্বারা জানমালের উপর কেমন বিপদের ঝুঁকি রয়েছে তা বিশ্লেষণের জন্য প্রায়শঃ বাগানবিদদের তলব করা হয়। ক্ষত কেমন করে ছড়াবে সেটা জানা থাকলে, এ ধরণের ঝুঁকিপ্রবণ বৃক্ষ বিশ্লেষণ আরোও সঠিক হতে পারে যা অপ্রয়োজনীয় বৃক্ষনিধন, সম্পত্তিহানি, বা অনাহুত আঘাত থেকে বিরত রাখবে।
.ইএস
.ইএস স্পেনের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইনফরমেশন সেন্টার অফ স্পেন এটি নিয়ন্ত্রন করে থাকে। দ্বিতীয় স্তরে বা দ্বিতীয় স্তরের অধীনে তৃতীয় স্তরে নিবন্ধনের জন্য আবেদন করা যায়। কিছু কিছু তৃতীয় স্তরের ডোমেইন নাম সংরক্ষিত। ২০০৫ সালের পর থেকে .ইএস এর অধীনে সাড়া বিশ্ব থেকেই আবেদন গ্রহণ করা হয়।
কিছু দ্বিতীয় ম্তরের ডোমেইন:
.ডিজেড
.ডিজেড আলজেরিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইন্টারনেট সেন্টার.ডিজেড এটি নিয়ন্ত্রন করে থাকে। ডোমেইন নামের জন্য আবেদন করতে হলে আলজেরিয়ায় অবশ্যই কোন ব্যবসা প্রতিষ্ঠান থাকতে হবে ও নামের জন্য তিন বা তার অধিক অক্ষরে আবেদন করা যাবে। বর্তমানে ডোমেইন নাম নিবন্ধনের জন্য বছরে ১০০০ (১৪ ইউএসডি) আলজেরিয়ান দিনার করে দিতে হয়। ডিজেড নামটি এসেছে আলজেরিয়ার স্থানীয় নাম ডিজায়ের (Dzayer) থেকে।আলজেরিয়ার স্থানীয় ভাষার অক্ষরে একটি দ্বিতীয় টপ-লেভেল ডোমেইন রয়েছে: الجزائر
মনরোভিয়া
মনরোভিয়া পশ্চিম আফ্রিকার দেশ লাইবেরিয়ার রাজধানী। শহরটি আটলান্টিক উপকূলের কেপ মেসুরাডোতে অবস্থিত। মনোরভিয়া সিটি কর্পোরেশন গ্রেট মনোরভিয়া জেলার প্রশাসন দ্বারা নিয়ন্ত্রিত হয় হয়। ২০০৮ সালে এই শহরের জনসংখ্যা ছিল ৯৭০,৮২৪ জন যা লাইবেরিয়ার মোট জনসংখ্যার ২৯% এবং এটি লাইবেরিয়ার সবচেয়ে জনবহুল শহর। মনরোভিয়া হল লাইবেরিয়ার সাংস্কৃতিক, রাজনৈতিক ও অর্থনৈতিক ব্যাবস্থার কেন্দ্রবিন্দু।
১৮২২ সালে প্রতিষ্ঠিত মনোরভিয়ার নামকরণ করা হয় যুক্তরাষ্ট্রের রাষ্ট্রপতি জেমস মনেরোর নামানুসারে। ওয়াশিংটন ডিসির সাথে এটিও একটি জাতীয় রাজধানী যা যুক্তরাষ্ট্রের রাষ্ট্রপতির নামানুসারে নামকরণ করা হয়। ফ্রিটাউন ও সিয়েরালিওনের ৩০ বছর পর মনরোভিয়া প্রতিষ্ঠিত হয় যা আফ্রিকার কালো আমেরিকানদের স্থায়ী বসতি হিসেবে পরিচিত। এই শহরের অর্থনৈতিক বিষয়াদি হার্বার ও সরকারি অফিস কর্তৃক নিয়ন্ত্রিত হয়। মনরোভিয়ার হার্বার দ্বিতীয় বিশ্বযুদ্ধের সময় মার্কিন বাহিনী দ্বারা ব্যবহৃত হয়েছিল। এই হার্বারটিতে বিভিন্ন ধরনের ভেসেল মেরামত করার সুবিধাও রয়েছে।
মনরোভিয়া সিটি কর্পোরেশন শহরের সমস্ত কার্যক্রম নিয়ন্ত্রন করে থাকে।
সাবেক মেয়র:
শেখ কামাল আন্তর্জাতিক ক্রিকেট স্টেডিয়াম, কক্সবাজার
শেখ কামাল আন্তর্জাতিক ক্রিকেট স্টেডিয়াম (), যেটি কক্সবাজার ক্রিকেট স্টেডিয়াম নামে স্থানীয়ভাবে পরিচিত, পর্যটকের শহর কক্সবাজারে একটি নির্মাণাধীন স্টেডিয়াম। এটি নির্মাণ করা হচ্ছে কক্সবাজার গলফ কোর্স থেকে ইজারা নেওয়া জায়গার উপর। এই স্টেডিয়ামটি ২০১৪ আইসিসি বিশ্ব টুয়েন্টি২০-র সংক্ষিপ্ত ভেন্যু। যদিও এখানে শুধু প্রস্তুতি ম্যাচগুলো আয়োজিত হবে।
মারিওন বারতোলি
মারিয়ন বার্তোলি, মারিয়ন বারতোলি বা মারিওন বারতোলি (; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলেডন প্রতিযোগিতার প্রমিলা এককের টেনিসে শিরোপা লাভ করেন।
উইম্বলেডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলেডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি। প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলেডন চ্যাম্পিয়নশীপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন।
দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন।
বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলেডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন।
চার্লস কে. কাও
মাননীয় চার্লস কুয়েন কাও চীনা বংশোদ্ভূত হংকং, ব্রিটিশ এবং মার্কিন তড়িৎ প্রকৌশলী এবং পদার্থবিজ্ঞানী যিনি ফাইবার অপটিক্স এর উন্নয়ন এবং টেলিকমিউনিকেশনে এর ব্যবহার এর পথিকৃৎ। কাও "ফাদার অব ব্রডব্যান্ড", "ফাদার অব ফাইভার অপটিক্স", "ফাদার অব ফাইবার অপটিক কমিউনিকেশন্স" উপাধিতে ভূষিত। তিনি ২০০৯ সালে পদার্থবিজ্ঞানে নোবেল পুরস্কার লাভ করেন।
চার্লস কাও ১৯৩৩ সালে সাংহাইতে জন্মগ্রহণ করেন। তিনি হংকং এর সেন্ট জোসেফস কলেজ থেকে ১৯৫২ সালে মাধ্যমিক শিক্ষা সম্পন্ন করেন। তিনি উলউইচ পলিটেকনিক (বর্তমানে গ্রীনিচ বিশ্ববিদ্যালয়) থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ১৯৬৫ সালে ইউনিভার্সিটি কলেজ লন্ডন থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭০ সালে চায়নিজ ইউনিভার্সিটি অব হংকং এ যোগদান করেন ইলেক্ট্রনিক্স বিভাগ প্রতিষ্ঠা করার জন্য, যেটি ইলেক্ট্রনিক প্রকৌশল বিভাগে রূপান্তরিত হয়। তিনি প্রথমে রীডার এবং পরে চেয়ারম্যান নিযুক্ত হন। তিনি এখানে উপস্নাতক এবং স্নাতক প্রোগ্রাম চালু করেন। তিনি ১৯৮৭ থেকে ১৯৯৬ সাল পর্যন্ত চায়নিজ ইউনিভার্সিটি অব হংকং এর ভাইস চ্যান্সেলর (প্রেসিডেন্ট) এর দায়িত্ব পালন করেন। তিনি ১৯৯৭ থেকে ২০০২ সাল পর্যন্ত ইম্পেরিয়াল কলেজ লন্ডন এর তড়িৎ ও ইলেক্ট্রনিক প্রকৌশল বিভাগে ভিজিটিং অধ্যাপকের দায়িত্ব পালন করেন।
ম্যাথু লিনজি স্যান্ডস
ম্যাথু লিনজি স্যান্ডস একজন মার্কিন পদার্থবিজ্ঞানী এবং "দ্য ফাইনম্যান লেকচার্স অন ফিজিক্স" এর অন্যতম রচয়িতা।
স্যান্ডস ১৯২০ সালের ২০ অক্টোবর ম্যাসাচুসেটসের অক্সফোর্ডে জন্মগ্রহণ করেন। তিনি ক্লার্ক বিশ্ববিদ্যালয় থেকে ১৯৪০ সালে পদার্থবিজ্ঞান ও গণিতে বিএ ডিগ্রি লাভ করেন। ১৯৪০ সালে রাইস বিশ্ববিদ্যালয় থেকে পদার্থবিজ্ঞানে এমএ ডিগ্রি লাভ করেন।
ট্রেন্ট ব্রিজ
ট্রেন্ট ব্রিজ () নটিংহ্যামশায়ারের ওয়েস্ট ব্রিজফোর্ড এলাকায় অবস্থিত আন্তর্জাতিক মানের ক্রিকেট স্টেডিয়াম। এখানে ইংল্যান্ড দল সফরকারী দলের সাথে টেস্ট, একদিনের আন্তর্জাতিক খেলায় একে-অপরের বিপক্ষে মোকাবেলা করে। নটিংহ্যামশায়ার কাউন্টি ক্রিকেট ক্লাবের সদর দফতর এখানে। আন্তর্জাতিক ক্রিকেট এবং নটিংহ্যামশায়ারের নিজস্ব খেলাগুলো অনুষ্ঠিত হবার পাশাপাশি দুইবার আইসিসি বিশ্ব টুয়েন্টি২০ প্রতিযোগিতার খেলা অনুষ্ঠিত হয়েছে। ২০০৯ সালে আইসিসি বিশ্ব টুয়েন্টি২০ প্রতিযোগিতায় দক্ষিণ আফ্রিকা এবং পাকিস্তানের মধ্যকার সেমি-ফাইনাল খেলা অনুষ্ঠিত হয়েছে এখানে। এ স্থানটির নামকরণ হয়েছে কাছাকাছি থাকা ট্রেন্ট নদী ও এর উপর সংযোগকারী "ব্রিজ" থেকে, যা মিডো লেন এবং সিটি গ্রাউন্ড, নটস কাউন্টির ফুটবল স্টেডিয়া ও নটিংহ্যাম ফরেস্টকে একত্রিত করেছে।
১৮৩০-এর দশকে সর্বপ্রথম ট্রেন্ট ব্রিজকে ক্রিকেট মাঠ হিসেবে ব্যবহার করা হয়েছিল। ১৮৩৮ সালে এ মাঠের পিছনে অবস্থিত ট্রেন্ট ব্রিজ ইনে প্রথমবারের মতো ক্রিকেট খেলা অনুষ্ঠানের বিষয়টি নিশ্চিত করা হয়। ১৮৯৯ সালে অস্ট্রেলিয়ার বিপক্ষে ইংল্যান্ডের টেস্ট খেলাটি ট্রেন্ট ব্রিজ স্টেডিয়ামের প্রথম টেস্ট খেলা।
ট্রেন্ট ব্রিজ ইনের স্বত্ত্বাধিকারী উইলিয়াম ক্লার্ক ১৮৪১ সালে মাঠের উদ্বোধন করেন এবং নিজেকে অল ইংল্যান্ড ক্রিকেট টিমের অধিনায়ক হিসেবে ঘোষণা করেন। তাঁর স্মরণে ১৯৯০ সালে রাশক্লিফ স্যুইটের পরিবর্তে নিউ উইলিয়াম ক্লার্ক স্ট্যান্ড নামকরণ করা হয়েছিল। ওয়েস্ট ব্রিজফোর্ডের ওয়েস্ট পার্ক স্পোর্টস গ্রাউন্ডটি বিশিষ্ট ধনপতি স্যার জুলিয়েন ক্যানের ব্যক্তিগত মাঠ ছিল। প্রায়শঃই তিনি সফরকারী জাতীয় দলের বিপক্ষে স্বাগতিকদের হয়ে খেলতেন।
রাদারফোর্ড পরমাণু মডেল
রাদারফোর্ড পরমাণু মডেল, ১৯১১ খ্রিস্টাব্দে বিজ্ঞানী রাদারফোর্ড সৌরমন্ডলের সাথে সাদৃশ্য রেখে পরমাণুর গঠন সম্পর্কে নিজস্ব মতবাদ উপস্থাপন করেন। এ মতবাদটিকে রাদারফোর্ডের "সোলার সিস্টেম এটম মডেল" বলা হয়ে থাকে। এ মতবাদের উল্লেখযোগ্য প্রস্তাবগুলো হলোঃ
১. সকল পরমাণু অতিশয় ক্ষুদ্র গোলাকৃতি কণা। এর দুটি অংশ রয়েছে যথা: (ক) কেন্দ্র বা নিউক্লিয়াস এবং (খ) কেন্দ্র বহির্ভূত অঞ্চল।
২. পরমাণুর কেন্দ্রস্থলে একটি ধনাত্মক চার্জবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য।
৩. পরমাণুর প্রায় সবটুকু ভর এর নিউক্লিয়াসে পুঞ্জীভূত। তাই মোটামুটিভাবে নিউক্লিয়াসের ভরই পারমাণবিক ভর।
৪. সৌরমন্ডলে সূর্যের চারদিকে আবর্তনীয় গ্রহসমুহের মত পরমাণুতে নিউক্লিয়াসের চতুর্দিকে কক্ষপথে কতগুলো ঋণাত্মক কণিকা সর্বদা ঘূর্ণায়মান থাকে। এদের ইলেকট্রন বলে।
৫. পরমাণু বিদ্যুৎ নিরপেক্ষ। তাই পরমাণুতে ধনাত্মক চার্জের সংখ্যা এবং পরিক্রমণশীল ঋণাত্মক চার্জযুক্ত ইলেকট্রনের সমান।
৬. নিউক্লিয়াস ও ইলেকট্রনের মধ্যে বিরাজিত কেন্দ্রমুখী স্থির বিদ্যুৎ আকর্ষণ বল ও ঘূর্ণনের ফলে সৃষ্ট কেন্দ্রবিমুখী বলের মান সমান ও বিপরীতমুখী।
২০১১ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া ক্রিকেট দল ৭ এপ্রিল ২০১১ থেকে ১৩ এপ্রিল ২০১১ পর্যন্ত বাংলাদেশ সফর করে। এই সফরে ৩টি ওডিআই ম্যাচ অনুষ্ঠিত হয়। এই সফরে মাইকেল ক্লার্ককে রিকি পন্টিং পদত্যাগের কারনে, অস্ট্রেলীয় অধিনায়ক হিসেবে ঘোষণা করা হয়েছিল।
অ্যাকশন এইড
অ্যাকশন এইড যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে।
নেকড়ে মানব
নেকড়ে মানব যা লাইকানথ্রপ নামেও পরিচিত (গ্রিক λυκάνθρωπος থেকে: λύκος, lykos, "নেকড়ে", এবং ἄνθρωπος, anthrōpos, "মানুষ") পৌরাণিক বা লোককাহিনী মানব যে ইচ্ছাপূর্বক বা অভিশাপের কারণে নেকড়েতে বা নেকড়ের মত জীবে (অন্য নেকড়ে মানবের থেকে কামড় বা খামচির মাধ্যমে) পরিনত হয়। প্রারম্ভিক উৎসের বিশ্বাস পেট্রোনিয়াস এবং টিলবারির জেভেসের কারণে এটা হয়।
উমেশ যাদব
উমেশকুমার তিলক যাদব (; , জন্ম: ২৫ অক্টোবর, ১৯৮৭) মহারাষ্ট্রের নাগপুরে জন্মগ্রহণকারী ভারতীয় ক্রিকেটার। বর্তমানে তিনি জাতীয় দলের পাশাপাশি বিদর্ভ দলের হয়ে খেলছেন। ভারত দলে তিনি মূলতঃ ডানহাতি ফাস্ট বোলারের ভূমিকায় অবতীর্ণ হয়ে থাকেন।
যাদবের পিতা উত্তর প্রদেশের দেউরিয়া জেলার একজন কয়লা খনি শ্রমিক ছিলেন। তবে শ্রমিকদের গ্রাম হিসেবে পরিচিত বালি গ্রামে তার পরিবারের সাথে বড় হন। পেশাদার ক্রিকেটার হিসেবে আবির্ভূত হবার পূর্বে উমেশ যাদব সেনাবাহিনী ও পুলিশ বাহিনীতে যোগদানের চেষ্টা করে ব্যর্থ হয়েছিলেন।
ঘরোয়া ক্রিকেটে ২০০৭-২০০৮ মৌসুম থেকে রঞ্জি ট্রফির প্লেট লীগের অজনপ্রিয় দল বিদর্ভ দলের পক্ষে খেলে আসছেন। এরপূর্বে তিনি কেবলমাত্র টেনিস বল দিয়ে ক্রিকেট খেলতেন। বিদর্ভের অধিনায়ক প্রীতম গান্ধী যাদবকে সহায়তা করেন এবং টুয়েন্টি২০ প্রতিযোগিতায় এয়ার ইন্ডিয়া দলে অংশগ্রহণের নিশ্চয়তা দেন। শুরুর দিকে গান্ধী তার সম্পর্কে বলেন যে, তার বোলিং অগোছালো, কিন্তু বলের গতি অত্যন্ত দ্রুতগামী। যদি স্টাম্প বরাবর কমপক্ষে তিনটি বল ছুঁড়ে, তাহলে ব্যাটসম্যানদের জন্যে তা হবে বিপদজনক।
মে, ২০১০ সালে জিম্বাবুয়ে দলের বিপক্ষে একদিনের আন্তর্জাতিক ক্রিকেটে অংশগ্রহণ করেন। এর পরের বছর নভেম্বর মাসে ওয়েস্ট ইন্ডিজের বিরুদ্ধে টেস্ট খেলায় অংশ নেন যাদব।
বিদ্যুৎ শক্তি উৎপাদন
বিদ্যুৎ শক্তি উৎপাদন বা তড়িৎ শক্তি উৎপাদন বা সংক্ষেপে বিদ্যুৎ উৎপাদন বা তড়িৎ উৎপাদন হচ্ছে অন্য কোন প্রাথমিক শক্তির উৎস থেকে বিদ্যুৎ শক্তি উৎপাদন করা।
ব্রিটিশ বিজ্ঞানী মাইকেল ফ্যারাডে ১৮২০ থেকে ১৮৩০ এর দশকে প্রথম বিদ্যুৎ উৎপাদনের বুনিয়াদী তত্ত্ব আবিস্কার করেন। তাঁর আবিস্কৃত সেই প্রাথমিক তত্ত্বের উপরে ভিত্তি করেই আজো বিদ্যুৎ উৎপাদিত হয়ে আসছে - চৌম্বকক্ষেত্রের মধ্যে তারের কুন্ডলী বা তামার পাতের ঘূর্ণনের মাধ্যমে।
বিদ্যুৎশক্তি উৎপাদন হলো বিদ্যুৎ ব্যবহারের সবচেয়ে প্রথম ধাপ। যেহেতু প্রকৃতিতে স্বাভাবিক উপায়ে বিদ্যুৎশক্তি পাওয়া যায় না, তাই একে ব্যবহার করতে হলে প্রথমে অন্যকোন সহজলভ্য শক্তিকে বিদ্যুৎশক্তিতে রূপান্তরিত করে নিতে হবে। অন্যান্য ধাপগুলো হচ্ছে বিদ্যুৎ শক্তি সঞ্চারণ, বিদ্যুৎ শক্তি বিতরণ এবং বিদ্যুৎ শক্তি সঞ্চয়।
সাধারণতঃ বিদ্যুৎ শক্তি উৎপাদন কেন্দ্রে বৈদ্যুতিক জেনারেটরের সাহায্যে বিদ্যুৎ শক্তি উৎপাদিত হয়। এই জেনারেটরগুলির তাপ ইঞ্জিনে ফসিল জ্বালানী বা নিউক্লীয় ফিশন বিক্রিয়া ব্যবহৃত হয়। অনেক ক্ষেত্রে প্রবাহমান জলধারা বা বায়ুর সঞ্চিত গতিশক্তিকেও বিদ্যুৎ শক্তি উৎপাদনের কাঁচামাল হিসেবে ব্যবহার করা হয়। বিদ্যুৎ শক্তি উৎপাদনে ব্যবহৃত অন্যান্য উৎসের মধ্যে রয়েছে সৌর শক্তি এবং ভূ-গর্ভে সঞ্চিত তাপ শক্তি।
দেলোয়ার হোসেন (দ্ব্যর্থতা নিরসন)
দেলোয়ার হোসেন নামটি নিম্নের ব্যক্তিবর্গকে নির্দেশ করতে পারেঃ
আবদুল মালেক (বীর প্রতীক)
আবদুল মালেক (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুল মালেকের জন্ম ব্রাহ্মণবাড়িয়া জেলার পৌর এলাকার গুকর্ণ মহল্লায়। তাঁর বাবার নাম করম উদ্দিন এবং মায়ের নাম পংখিরাজ বেগম। তাঁর দুই স্ত্রী। প্রথম স্ত্রীর নাম ফাতেমা বেগম। প্রথম স্ত্রী মারা যাওয়ার পর তিনি আংগুরা বেগমকে বিয়ে করেন। তাঁদের সাত ছেলে চার মেয়ে।
আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে তিনি যুদ্ধে যোগ দেন। যশোরে প্রতিরোধযুদ্ধ শেষে ভারতে আশ্রয় নেন। পরে যুদ্ধ করেন ৮ নম্বর সেক্টরে। যশোর জেলায় সংঘটিত বিভিন্ন যুদ্ধে তাঁর বাবা অংশ নেন।
যশোর সেক্টরের ইপিআররা মূলত দুটি ভাগে ভাগ হয়ে প্রতিরক্ষা ব্যূহ রচনা করে। হাবিলদার তফাজ্জল আলীর নেতৃত্বে ৩২ জনের একটি দল যশোরের সন্ন্যাসদীঘিতে এবং আবদুল মালেক ৬০ জন ইপিআর নিয়ে সেক্টর প্রতিরক্ষায় রইলেন। ১ এপ্রিল আবদুল মালেক, আবদুল আউয়াল এবং মজিবুল্লাহ পাঠান ভারত থেকে সাহায্যের প্রত্যাশায় বেনাপোল হয়ে ভারতে যান। কিন্তু ভারত থেকে আশানুরূপ সাহায্য না পাওয়ায় তাঁরা ফিরে আসেন। ৩ এপ্রিল থেকে পাকিস্তান বাহিনী যশোরে মুক্তিযোদ্ধাদের বিভিন্ন অবস্থানে ব্যাপকভাবে কামানের গোলা নিক্ষেপ করতে থাকে। পাকিস্তান সেনাবাহিনীর ব্যাপক আক্রমণে মুক্তিযোদ্ধারা পিছে হটতে বাধ্য হন। মুক্তিযোদ্ধাদের সমগ্র দল একে অপরের থেকে বিচ্ছিন্ন হয়ে পড়ে। একটি দল হাসান উদ্দিন আহমদের নেতৃত্বে নড়াইলের দিকে, অপর দল ঝিকরগাছার দিকে হটতে থাকে। ৬ এপ্রিল যশোরের নিয়ন্ত্রণ পাকিস্তান সেনাবাহিনীর হাতে চলে যায়।
ঝিকরগাছায় হটে আসা মুক্তিযোদ্ধা দলের সার্বিক নেতৃত্বে ছিলেন আবদুল মালেক। ১২ এপ্রিল যশোর-বেনাপোল সড়কের লাউজানিতে এবং ২৪ এপ্রিল কাগজপুকুরে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। এই যুদ্ধে আবদুল মালেক প্রত্যক্ষভাবে অংশ নেন।
সিরাজুল হক (দ্ব্যর্থতা নিরসন)
সিরাজুল হক নামটি নিম্নের ব্যক্তিবর্গকে নির্দেশ করতে পারেঃ
ট্রান্সপোর্ট ফর লন্ডন
ট্রান্সপোর্ট ফর লন্ডন বাটিএফএল () যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রন করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত।
টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন।
টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল
ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে। 
২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান। এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই)